open-index/open-wikipedia-markdown huggingface dataset:
สโรชา พรอุดมศักดิ์

**สโรชา พรอุดมศักดิ์** (เกิด 11 พฤศจิกายน พ.ศ. 2519)  เป็นผู้ประกาศข่าวและพิธีกรชาวไทย

## ประวัติ
สโรชา เกิดเมื่อวันที่ 11 พฤศจิกายน พ.ศ. 2519 ที่กรุงเทพมหานคร เป็นลูกคนเดียวของนายกิตติคุณ และนางธนพร พรอุดมศักดิ์ แต่ไปโตและเรียนหนังสือที่สหรัฐอเมริกา โดยตามครอบครัวไป ตั้งแต่อายุ 3 ขวบ โดยเรียนจบปริญญาตรี สาขา Broadcasting at The Walter Cronkite School of Journalism and Mass Communication ที่มหาวิทยาลัยแอริโซนาสเตต เมื่อปี พ.ศ. 2540 (ค.ศ. 1997) เริ่มต้นชีวิตการทำงานที่ News Line ช่อง 11 ก่อนจะย้ายไปฝึกฝนกระบวนการทำข่าว และผู้ประกาศข่าวมืออาชีพกับ สุทธิชัย หยุ่น สถานีข่าวเนชั่นทีวีหรือ UBC 8 ของเครือเนชั่น ต่อมาเธอก้าวเข้าทำงานใน Channel News Asia ประเทศสิงคโปร์ ในตำแหน่งผู้ประกาศข่าวภาคภาษาอังกฤษที่สำนักงานประเทศสิงคโปร์

สโรชา เป็นที่รู้จักมากขึ้นเมื่อได้รับทาบทามจาก สนธิ ลิ้มทองกุล ให้เข้านั่งเป็นพิธีกรร่วมในการจัดรายการ เมืองไทยรายสัปดาห์ ที่ช่อง 9 อสมท.โดยออกอากาศครั้งแรกในวันที่ 1 กรกฎาคม พ.ศ. 2546 เป็นต้นมา เธอทำหน้าที่พิธีกรคู่กับ สนธิ ลิ้มทองกุล ช่วยทำให้รายการข่าว News talk ซึ่งอัดแน่นไปด้วยเนื้อหา ดูผ่อนคลายลง ด้วยบุคลิกของการเป็นคู่สนทนาที่ดีที่ถามทุกคำถาม ด้วยความอยากรู้เสมือนหนึ่งเป็นผู้ชมรายการคนหนึ่ง จึงกลายเป็นสัญลักษณ์ที่อยู่คู่รายการ เมืองไทยรายสัปดาห์

และเมื่อปรากฏการณ์ของรายการ “เมืองไทยรายสัปดาห์สัญจร” หลังจากถูกถอดออกจากผังรายการของช่อง 9 อสมท. จนมียอดผู้เข้าชมรายการสด ณ สวนลุม เมื่อวันศุกร์ที่ 25 พฤศจิกายน พ.ศ. 2548 สโรชา ในฐานะพิธีกรหญิงหนึ่งเดียว ที่สร้างสีสันให้รายการ ขณะเดียวกันยังมีไหวพริบในการดำเนินรายการ ด้วยการสร้างบรรยากาศในรายการให้ไม่ตรึงเครียดกว่าที่ควรจะเป็น

สโรชา สมรสกับรัชชพล เหล่าวานิช กรรมการผู้จัดการ บริษัท แฟมมิลี่ โนฮาว จำกัด ผู้ผลิตรายการช่อง Money Channel (True Visions ช่อง 80) ในเครือตลาดหลักทรัพย์แห่งประเทศไทย เมื่อวันที่ 9 พฤศจิกายน พ.ศ. 2549 ที่โรงแรมแกรนด์ ไฮแอท เอราวัณ โดยก่อนหน้านี้ได้มีพิธีหมั้นเมื่อเดือนกุมภาพันธ์ พ.ศ. 2549 หลังจากครองคู่กันได้เกือบ 9 ปีเต็มทั้งคู่ได้แยกทางกันในปลายปี พ.ศ. 2558 สโรชาจึงกลับมาใช้ชีวิตโสดอีกครั้ง

thumb|เสียงประกาศสถานีภายในรถไฟฟ้ามหานคร สายเฉลิมรัชมงคล (เสียงนี้ใช้ในปี พ.ศ. 2547-2562) และเปลี่ยนเสียงใหม่เป็นแบบเสียงประกาศภายในรถไฟฟ้ามหานคร  สายฉลองรัชธรรม
สโรชาเป็นเคยเป็น พิธีกรรายการ "เก็บตกจากเนชั่น ภาคค่ำ" เนชั่นทีวี นอกจากนี้ยังเป็นเจ้าของเสียงประกาศในรถไฟฟ้ามหานคร หรือ MRT สายเฉลิมรัชมงคล และสายฉลองรัชธรรม ทั้งบริเวณชานชาลาและภายในตัวรถไฟฟ้า

ในปี พ.ศ. 2561 มีการเปิดเผยข้อมูลว่า สโรชา พรอุดมศักดิ์ เป็นโรคมะเร็ง

## ผลงาน
* **ไม่ได้ “แอ้ม” หรอก “สโรชา” จะบอกให้ ** อัตชีวประวัติ

## อ้างอิง

## ดูเพิ่ม
* การขับไล่ ทักษิณ ชินวัตร ให้ลาออกจากตำแหน่งนายกรัฐมนตรี

## แหล่งข้อมูลอื่น
* 

หมวดหมู่:พิธีกรชาวไทย
หมวดหมู่:นักเคลื่อนไหวชาวไทย
หมวดหมู่:ผู้ประกาศข่าวเอเอสทีวีและนิวส์วัน
หมวดหมู่:ผู้ประกาศข่าวเนชั่นทีวี
หมวดหมู่:พันธมิตรประชาชนเพื่อประชาธิปไตย
หมวดหมู่:บุคคลจากมหาวิทยาลัยแอริโซนาสเตต
ไกรภพ จันทร์ดี

**กบ ไมโคร** หรือ **ไกรภพ จันทร์ดี**  เป็นมือกีตาร์ชื่อดังคนหนึ่งของประเทศไทย  เคยเป็นสมาชิกของวงไมโคร และเคยออกอัลบั้มร้องเดี่ยวกับกีตาร์เดี่ยวอีกด้วยและเป็นลูกชายแท้ ๆ ของ สอาด จันทร์ดี

## จุดยืนทางการเมือง
ไกรภพสนับสนุน พรรคอนาคตใหม่ และ พรรคก้าวไกล  ทั้งยังสนับสนุนการประท้วงในประเทศไทย พ.ศ. 2563–2564 

## ผลงานเพลง
มีผลงานเป็นที่รู้จักจากเพลง "รักปอนปอน" ในอัลบั้มร็อก เล็ก เล็ก ซึ่งเป็นอัลบั้มแรกของวงไมโคร ในปี พ.ศ. 2529 หลังจากอัลบั้มที่ 3 *[[เต็มถัง]]* อำพล ลำพูน  ก็แยกตัวออกไปเป็นนักร้องเดี่ยว  กบจึงรับหน้าที่นักร้องนำ ต่อมากบแยกตัวออกจากวงไมโคร และออกอัลบั้มร้องเดี่ยว 3 อัลบั้ม  คือ *มนุษย์กบ*, *กีตาร์ไม่มีสาย*, *ฉันทนาโคโยตี้*  ผลงานเพลง ทุกอัลบั้ม  เจ้าตัวตั้งใจทำอย่างเต็มที่  จึงเพลงที่น่าฟังและยังคงฟังได้เรื่อย ๆ สำหรับคอเพลงร็อก ที่น้อง ๆ หรือคนรุ่นใหม่ที่รักเพลงร็อก น่าจะดูเป็นตัวอย่างที่ดี และยังเป็นมือปืนในห้องบันทึกเสียง ทำเสียงกีต้าร์ให้กับศิลปินต่าง ๆ มากมาย เช่น บิลลี่ โอแกน, ขจรศักดิ์ รัตนนิสสัย, แสน ณากา ฯลฯ 

### ผลงานเดี่ยว
;อัลบั้ม *มนุษย์กบ*
#  รักข้างเดียว (ช้ำอยู่แล้ว)
# วิไม่รอ
# รักปลอมปลอม
# I Wanna Hold Your Hand
# กบไฟฟ้า
# สักวาจำนน
# โก๋เมืองสยาม
# เพลงช้า
# ช้างศึก
# ทนทาน

;อัลบั้ม *กีตาร์ไม่มีสาย*
#       กีตาร์ไม่มีสาย
# 	ส่งเขากลับไป
# 	เซนเซอร์
# 	เงา
# 	วุ่นวาย
# 	กลัวไม่มีเธอ
# 	ควายบ้า
# 	เจ้ารุ้ง
# 	นิ่งงัน
# 	สุโขสโมสร
# 	รักข้างเดียว (ช้ำอยู่แล้ว) Bonus

;อัลบั้ม *ฉันทนาโคโยตี้*
#Crazy on ya 
#สะเออะ 
#รบกวนแค่นี้ 
#น้ำตาผู้ชาย 
#คนไหนคนนั้น 
#เมื่อลมเปลี่ยนทิศ 
#ฝันให้ไกลไปให้ถึง 
#ฉันทนาโคโยตี้ 
#อย่าเคาะกะลา 
#ทอดไข่ไส่รัก 
#พลับพลึง สาละวัน 
#เผลอใจมากับบ้ารักจริง

;อัลบั้ม *On The Rock Special*
# คนเหมือนกัน
# คืนรัง
# แสบหัวใจ
# โอ๊ยมันบ่แน่ดอกนาย
# ชวนน้องแต่งงาน
# ที่รักเรารักกันไม่ได้
# คนอกหักพักบ้านนี้
# รักน้องคนเดียว
# สามหัวใจ
# เจ็บกระดองใจ
# อย่าเห็นกันดีกว่า
# ยมบาลเจ้าขา

## คอนเสิร์ต

* คอนเสิร์ต อำพลคนไวไฟ (2535)
* คอนเสิร์ต อัศวินม้าเหล็ก (2537)
* คอนเสิร์ต อำพลกับคนไว้ใจ ตอน เอากะเขา (อีก) หน่อย (2537)
* คอนเสิร์ต Amphol Big Story Concert 1986-1996 (2539)
*คอนเสิร์ต 25 ปี นิติพงษ์ ห่อนาค (2550)
* คอนเสิร์ต 12 ปี เสก โลโซ"ใจสั่งมา (2553)

## ผลงานการแสดง
แสดงภาพยนตร์ 2 เรื่อง 
# *[[วัยระเริง]]* (2527) กำกับโดย  เปี๊ยก โปสเตอร์ โดยแสดงเป็นเพื่อนของพระเอกคือ อำพล ลำพูน 
# *เพียงบอกรักฉันสักนิด* (2528)

## อ้างอิง

หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนเตรียมอุดมศึกษาพัฒนาการ
หมวดหมู่:นักร้องชายชาวไทย
หมวดหมู่:นักกีตาร์ชาวไทย
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564
อสงไขย

**อสงไขย** ( *อสํเขฺยย*;  หรือ อสํเขยฺย) หมายถึง นับไม่ถ้วน, ไม่ง่ายที่จะนับ, หรือเป็นจำนวนธรรมชาติเท่ากับหนึ่งโกฏิยกกำลัง 20 (*10,000,000**20*) หรือ 10140 (เลข 1 แล้วตามด้วยเลข 0 ต่อท้ายทั้งหมด 140 ตัว)

บางตำรากล่าวว่าหมายถึงเลข 10^{ (a\cdot2^b)} ซึ่งมีหลายความหมาย พระพุทธภัทระตีความว่า a=5, b=103 ส่วนพระศิกษานันทะตีความว่า a=7, b=103 และ Thomas Cleary ตีความว่า a=10, b=104 

อสงไขยเป็นระยะเวลาที่ยาวนานจนไม่อาจคำนวณได้ มีอุปมาว่า ประมาณเม็ดฝนของการเกิดฝนตกใหญ่อย่างมโหฬารทั้งวันทั้งคืนเป็นเวลานานถึง 3 ปี ไม่ได้ขาดสายเลย ในศาสนาพุทธจึงมักใช้กล่าวถึงระยะเวลาที่พระโพธิสัตว์สั่งสมบารมีมาเพื่อเป็นพระพุทธเจ้า

นอกจากนี้ในพระไตรปิฎกและอรรถกถายังมีการใช้คำว่า "อสงไขย" เฉย ๆ ด้วยเช่นกัน แต่เป็นอติพจน์และใช้ในความหมายที่ว่า มากมาย หรือ นับไม่ถ้วน (infinity) ไม่ได้ใช้ในแง่ของการบอกปริมาณว่าเท่ากับ  และไม่ได้หมายถึงอสงไขยกัป

## ประเภท
อรรถกถากล่าวถึง **อสงไขย** ไว้ดังนี้ 
* **อสงไขย** หมายถึง ช่วงเวลายาวนานจนไม่สามารถจะนับได้ เกินการคำนวณด้วยมหากัป คัมภีร์ปรมัตถทีปนี อรรถกถาจริยาปิฎก จึงเรียกช่วงเวลาที่โลกปราศจากพระพุทธเจ้ายาวนานเช่นนี้ว่า "อสงไขยหนึ่งแห่งมหากัป" ดังนี้

* **อสงไขยกัป** หมายถึง **สังวัฏฏกัป** **สังวัฏฏัฏฐายีกัป** **วิวัฏฏกัป** และ **วิวัฏฏัฏฐายีกัป** ซึ่ง 4 อสงไขยกัปเหล่านี้รวมกันหนึ่งมหากัป
* **อสงไขยปี** หมายถึง เวลาอันยาวนานจนนับประมาณอายุไม่ได้ อรรถกถาเวปุลลปัพพตสูตรระบุว่ามนุษย์มีอายุขัยเสื่อมลงได้ต่ำสุดถึงสิบปี และเจริญขึ้นได้จนสูงสุดถึงอสงไขยปี

## วิธีนับอสงไขยในแง่ของตัวบ่งปริมาณ
การนับอสงไขยให้เทียบเอาดังนี้
# สิบ สิบหน เป็น หนึ่งร้อย
# สิบร้อย เป็น หนึ่งพัน
# สิบพัน เป็น หนึ่งหมื่น
# สิบหมื่น เป็น หนึ่งแสน
# ร้อยแสน เป็นหนึ่งโกฏิ
# ร้อยแสนโกฏิ เป็น หนี่งปโกฏิ
# ร้อยแสนปโกฏิ เป็น หนึ่งโกฏิปโกฏิ
# ร้อยแสนโกฏิปโกฏิ เป็น หนึ่งนหุต
# ร้อยแสนนหุต เป็น หนึ่งนินนหุต
# ร้อยแสนนินนหุต เป็น หนึ่งอักโขเภนี
# ร้อยแสนอักโขเภนี เป็น หนึ่งพินทุ
# ร้อยแสนพินทุ เป็น หนึ่งอพุทะ
# ร้อยแสนอพุทะ เป็น หนึ่งนิระพุทะ
# ร้อยแสนนิระพุทะ เป็น หนึ่งอหหะ
# ร้อยแสนอหหะ เป็น หนึ่งอพพะ
# ร้อยแสนอพพะ เป็น หนึ่งอฏฏะ
# ร้อยแสนอฏฏะ เป็น หนึ่งโสคันธิกะ
# ร้อยแสนโสคันธิกะ เป็น หนึ่งอุปละ
# ร้อยแสนอุปละ เป็น หนึ่งกมุทะ
# ร้อยแสนกมุทะ เป็น หนึ่งปทุมะ
# ร้อยแสนปทุมะ เป็น หนึ่งปุณฑริกะ
# ร้อยแสนปุณฑริกะ เป็น หนึ่งอกถาน
# ร้อยแสนอกถาน เป็น หนึ่งมหากถาน
# ร้อยแสนมหากถาน เป็น หนึ่งอสงไขย

หมายเหตุ: ร้อยแสน=สิบล้าน

## จำนวนอสงไขย
ช่วงระยะเวลาที่พระโพธิสัตว์บำเพ็ญบารมีก่อนจะตรัสรู้เป็นพระสัมมาสัมพุทธเจ้า แบ่งตามประเภทของพระโพธิสัตว์

พระโพธิสัตว์ประเภทปัญญาธิกะใช้เวลา 20 อสงไขย กับอีกแสนมหากัป

พระโพธิสัตว์ประเภทศรัทธาธิกะใช้เวลา 40 อสงไขย กับอีกแสนมหากัป

พระโพธิสัตว์ประเภทวิริยาธิกะใช้เวลา 80 อสงไขย กับอีกแสนมหากัป

สำหรับพระโคตมพุทธเจ้า ซึ่งพระองค์เป็นพระโพธิสัตว์ประเภทปัญญาธิกะ ใช้เวลา 20 อสงไขย กับอีกแสนมหากัป คือ
# นันทอสงไขย
# สุนันทอสงไขย
# ปฐวีอสงไขย
# มัณฑอสงไขย
# ธรณีอสงไขย
# สาครอสงไขย
# บุณฑริกอสงไขย
# สัพพภัททอสงไขย 
# สัพพผุลลอสงไขย 
# สัพพรัตนอสงไขย 
# สภักขันธอสงไขย 
# มานิภัททอสงไขย 
# ปทุมอสงไขย 
# อุสภอสงไขย 
# ขันธุตตมอสงไขย 
# สัพพผาลอสงไขย 
# เสลอสงไขย
# ภาสอสงไขย
# ไชยอสงไขย
# รูปิยอสงไขย (บางตำราว่า รุจิ, รุจิระ อสงขัย)

## อ้างอิง

* *พระคัมภรีอนาคตวงศ์*, ประภาส สุระเสน, พ.ศ. 2540, มหามกุฏราชวิทยาลัย, ISBN 974-580-742-7

หมวดหมู่:ความเชื่อในศาสนาพุทธ
หมวดหมู่:จำนวนเต็ม
ผู้ฝึกสอน

**ผู้ฝึก** หรือ **ผู้ชี้แนะ** () คือคนที่มีหน้าที่ในการกำหนดทิศทางการเล่นและออกคำสั่งหรือคำแนะนำต่าง ๆ ให้กับนักกีฬา เพื่อใช้เวลาลงสนามการแข่งขันกีฬา โดยอาจจะกล่าวได้ว่าผู้ฝึกเป็นคนกำหนดยุทธศาสตร์และวิธีการของการแข่งกีฬาให้กับนักกีฬาของตน ซึ่งผู้ฝึกส่วนใหญ่ก็คือนักกีฬาคนหนึ่งที่เคยเล่นและเข้าใจในกีฬาประเภทหนึ่ง ๆ เป็นอย่างดี

โดยทั่ว ๆ ไปแล้ว ผู้ฝึกอาจจะมีผู้ช่วยในการทำงานอยู่ และตัวผู้ฝึกเองก็ถือได้ว่าเป็นผู้ที่เป็นตัวแทนความสำเร็จของนักกีฬาที่ตนเองฝึกสอนมา บ่อยครั้งที่การฝึกสอนผู้เล่นหรือการวางตัวผู้เล่นจะเป็นหน้าที่ของผู้ช่วย ส่วนผู้ฝึกนั้นจะมีหน้าที่ใหญ่อื่น ๆ เช่น การวางวิสัยทัศน์ให้กับทีม การกำหนดยุทธศาสตร์หลักของทีมเพื่อเอาไว้ใช้ในการฝึกนักกีฬาต่อไป

## หน้าที่
ในการแข่งกีฬาหลาย ๆ อย่าง ผู้ฝึกอาจจะเป็นผู้จัดการทีมด้วยเช่นกัน มีหน้าที่ในการคัดเลือกตัวคนเล่นหรือเจรจาต่อรองสัญญาต่าง ๆ ของนักกีฬาที่ตนสังกัด และในส่วนของการฝึกซ้อม ผู้ฝึกก็จะมีหน้าที่ในการสอนทักษะ สอนกฎและวิธีการของกีฬาให้กับนักกีฬา ซึ่งการฝึกสอนเหล่านี้อาจจะประกอบไปด้วยผู้ฝึกหลาย ๆ คนหลาย ๆ หน้าที่ด้วยกัน เช่น ผู้ฝึกเฉพาะทางในการตั้งรับ ผู้ฝึกเฉพาะทางในการรุก เป็นต้น และเนื่องจากหน้าที่การฝึกสอนต่าง ๆ ถูกแบ่งไปโดยผู้ฝึกแต่ละคน ดังนั้น จำเป็นที่จะต้องมีหัวหน้าผู้ฝึกอีกคนหนึ่งซึ่งมีหน้าที่คอยประสานงานกับผู้ฝึกคนอื่น ๆ 

ผู้ฝึกที่ประสบความสำเร็จมักจะเป็นผู้มีชื่อเสียงและเป็นที่รู้จักมากกว่าบรรดานักกีฬาที่เข้าได้ฝึกสอนมา และผู้ฝึกจะคอยเป็นหน้าเป็นตาให้กับทีมหรือนักกีฬาของตนอีกด้วย

## ดูเพิ่ม
* หัวหน้าผู้ฝึกสอน (อเมริกันฟุตบอล)
* ผู้จัดการ (ฟุตบอล)
* ผู้ฝึกสอน (เบสบอล)
* ผู้จัดการ (เบสบอล)
* ผู้ฝึกสอน (บาสเกตบอล)
* ผู้ฝึกสอน (ฮอกกี้น้ำแข็ง)

## อ้างอิง

* Cassidy, Jones and Potrac, *Understanding Sports Coaching: The Social, Cultural and Pedagogical Foundations of Coaching Practice*, Routledge, 2008, ISBN 978-0-415-44272-5
* Davey, Green and Guise, *The UK Coaching Framework*, Coachwise, 2012
* Jones, Hughes and Queenston, *An Introduction to Sports Coaching*, Routledge, 2007, ISBN 978-0-415-41131-8
* North, *The Coaching Workforce 2009-15*, Coachwise, 2009

หมวดหมู่:กีฬา
รายชื่อวงดนตรี

**รายชื่อ[[กลุ่มดนตรี]]**
* รายชื่อกลุ่มดนตรีสัญชาติไทย
* รายชื่อกลุ่มดนตรีจากต่างประเทศ

หมวดหมู่:กลุ่มดนตรี
โมนอโพลี (เกม)

***โมนอโพลี*** () หรือ ***เกมเศรษฐี*** เป็นเกมกระดาน คิดค้นขึ้นเป็นครั้งแรกโดย Elizabeth J. Magie และจดสิทธิบัตรไว้เมื่อ ค.ศ. 1904 ต่อมามีการปรับปรุงให้รูปแบบการเล่นง่ายขึ้น เหมือนในปัจจุบันโดยพี่น้องพาร์คเกอร์ (Parker Brothers) เมื่อ ค.ศ. 1935 และถือสิทธิบัตรโดยแฮสโบร บริษัทผลิตเกมจากสหรัฐอเมริกา

แผนที่ในเกมต้นฉบับ มีอยู่ 40 ช่องโดยเป็นชื่อสถานที่จริงในเมืองแอตแลนติกซิตี ในรัฐนิวเจอร์ซีย์ ตัวละครที่เป็นสัญลักษณ์ของเกม มีชื่อเฉพาะว่า Rich Uncle Pennybags หรือ Mr. Monopoly

## อ้างอิง

## แหล่งข้อมูลอื่น

*The official US ''Monopoly'' web site
*Hasbro's  Fun Facts page
*http://www.worldofmonopoly.com Monopoly History, properties around the world and various editions.
*Monopoly Tournaments.com

หมวดหมู่:เกมกระดานทอยลูกเต๋า‎
หมวดหมู่:สิ่งประดิษฐ์ของสหรัฐ
พิเชียร อำนาจวรประเสริฐ

**นายพิเชียร อำนาจวรประเสริฐ**  พิธีกรรายการโทรทัศน์ และนักจัดรายการวิทยุ เป็นอดีตนายกองค์การนักศึกษามหาวิทยาลัยธรรมศาสตร์ เมื่อปี พ.ศ. 2519

## ประวัติ
เกิดเมื่อวันที่ 15 พฤษภาคม พ.ศ. 2499 เป็นบุตรของนายบ๋วยเลี้ยง และนางงิ้น แซ่อึ้ง  จบการศึกษาจากโรงเรียนสวนกุหลาบวิทยาลัย (2512-2517) โดยสอบได้เป็นที่ 1 ของประเทศในสายศิลป์ ปีการศึกษา 2516 จบการศึกษาระดับปริญญาตรี สาขาวิชาการเมืองการปกครอง มหาวิทยาลัยธรรมศาสตร์ และปริญญาโทรัฐประศาสนศาสตร์ สาขาวิชาบริหารธุรกิจ มหาวิทยาลัยธรรมศาสตร์ เคยเป็นคนเดือนตุลามาก่อน จึงมีเพื่อนที่รู้จักมากมายที่เป็นคนเดือนตุลาเช่นเดียวกัน ทั้งฝ่ายรัฐบาล, ฝ่ายค้าน, และเอ็นจีโอ โดยตอนเรียนอยู่ปี 2 ได้รับเลือกให้เป็นอุปนายกองค์การนักศึกษามหาวิทยาลัยธรรมศาสตร์ (อมธ.) ฝ่ายนอก และได้เข้าไปเป็นกรรมการบริหารของศูนย์กลางประสานงานนิสิตนักศึกษาแห่งประเทศไทย (ศนท.) และเมื่อขึ้นปี 3 ได้ตัดสินใจเข้าลงแข่งขันและได้รับเลือกตั้งเป็นนายกองค์การนักศึกษามหาวิทยาลัยธรรมศาสตร์

## ผลงานด้านสื่อ
เป็นผู้ดำเนินรายการวิทยุและโทรทัศน์ และเป็นกรรมการผู้จัดการบริษัท บางกอกมีเดีย เอเยนซี่ จำกัด ผลิตรายการสื่อขนาดเล็ก 

* รายการวิเคราะห์เศรษฐกิจทาง เนชั่นทีวี คือรายการ "ทิศทางเศรษฐกิจ" ประจำทุกวันหยุดนักขัตฤกษ์ เวลา 14:15 - 14:45 น. โดยจัดร่วมกับ บุลกิจ อำนาจวรประเสริฐ (เคยออกอากาศทาง สถานีวิทยุโทรทัศน์แห่งประเทศไทย (สทท.11))
* เคยจัดรายการวิทยุ "ข่าวเด่น ประเด็นร้อน" ประจำทุกเย็นวันจันทร์ - ศุกร์ เวลา 17.00 - 19.00 น. ทางคลื่นความคิด FM. 96.5 MHz ของ อสมท. โดยจัดร่วมกับ พัชระ สารพิมพา
* จัดรายการวิทยุ "2 มุมข่าว" ประจำวันจันทร์ - ศุกร์ เวลา 19.00 - 21.00 น. ทางคลื่นข่าว FM. 100.5 MHz ของ อสมท. โดยจัดร่วมกับ พัชระ สารพิมพา
* รายการโทรทัศน์ทาง ASTV ช่อง 5 สุวรรณภูมิ ชื่อรายการ "ข่าวร้อน เย็นนี้" เป็นประจำทุกวันจันทร์ - ศุกร์ เวลา 17.00 - 18.30 น. 
* รายการ "โกปิ๊เตี่ยม" ทางสถานี TTV ช่อง MV2 เวลา 07.00 - 08.00 น. โดยเป็นพิธีกรในวันอาทิตย์
* งานด้านหนังสือพิมพ์ เคยเป็นคอลัมนิสต์ ทิศทางเศรษฐกิจ หนังสือพิมพ์ไทยไฟแนนเชียล สื่อธุรกิจ และข่าวหุ้น

## คณะกรรมการจัดสรรคลื่นความถี่วิทยุและโทรทัศน์

นายพิเชียร อำนาจวรประเสริฐ เคยเป็นผู้สมัคร กทช. (คณะกรรมการจัดสรรคลื่นความถี่วิทยุและโทรทัศน์) และได้รับคัดเลือกมาเป็นลำดับที่หนึ่ง ด้วยคะแนนถึง 151 คะแนน จากวุฒิสภา ก่อนที่คณะกรรมการชุดนี้จะถูกยกเลิกไปเนื่องจากเหตุรัฐประหารในประเทศไทย พ.ศ. 2549 ได้รับแต่งตั้งเป็นสมาชิกสภาร่างรัฐธรรมนูญ พ.ศ. 2550 และเป็นผู้ที่มีบทบาทเรียกร้องให้บรรจุพุทธศาสนาไว้เป็นศาสนาประจำชาติในรัฐธรรมนูญฉบับนี้ด้วย เสียจนต้องร้องไห้ออกมาในการประชุม

ปัจจุบันได้สมัครเป็นสมาชิกพรรคมัชฌิมาธิปไตย ลงสมัครรับเลือกตั้งในเขต 2 กรุงเทพมหานคร คู่กับ นางสาวสุภาภรณ์ แสงทอง อดีตนักแสดง กับ ดร.อายุทธ์ จิรชัยประวิตร นักวิชาการ ในการเลือกตั้งเมื่อปลายปี พ.ศ. 2550 แต่ไม่ได้รับเลือกทั้ง 3 คน

## เครื่องราชอิสริยาภรณ์

## อ้างอิง

หมวดหมู่:พิธีกรชาวไทย
หมวดหมู่:นักหนังสือพิมพ์ชาวไทย
หมวดหมู่:นักจัดรายการวิทยุ
หมวดหมู่:นักการเมืองไทย
หมวดหมู่:พรรคนำไทย
หมวดหมู่:พรรคมัชฌิมาธิปไตย
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:ชาวไทยเชื้อสายจีน
หมวดหมู่:นายกองค์การนักศึกษาในประเทศไทย
หมวดหมู่:บุคคลที่เกี่ยวข้องกับเหตุการณ์ 14 ตุลา
หมวดหมู่:สมาชิกสภาร่างรัฐธรรมนูญไทย
หมวดหมู่:ผู้ได้รับเครื่องราชอิสริยาภรณ์ จ.ภ.
เอฟซีโซล

**สโมสรฟุตบอลโซล** () เป็นสโมสรฟุตบอลในเมืองโซล ประเทศเกาหลีใต้ ปัจจุบันเล่นอยู่ในเค-ลีก โดยมีผู้สนับสนุนหลักคือ กลุ่มจีเอส

สโมสรฟุตบอลโซล ก่อตั้งในปี พ.ศ. 2526 ในชื่อ  **ลักกี-โกลด์สตาร์** และเปลี่ยนชื่อเป็น **อันยาง แอลจี ชีตา** ในปี 2533 ภายหลังจากย้ายทีมจากเมืองโซลไปยังเมืองอันยาง ซึ่งต่อมาในปี 2547 ได้ย้ายกลับมาที่โซล และเปลี่ยนชื่อเป็น **สโมสรฟุตบอลโซล** เหมือนในปัจจุบัน

อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ ปิยะพงษ์ ผิวอ่อน

## เกียรติประวัติ
### ภายในประเทศ
* **[[เคลีก]]**
** ชนะเลิศ (6) : 1985, 1990, 2000, 2010, 2012, 2016
** รองชนะเลิศ (5) : 1986, 1989, 1993, 2001, 2008
* **[[เกาหลีเอฟเอคัพ|เอฟเอคัพ]]**
** ชนะเลิศ (2) : 1998, 2015
** รองชนะเลิศ (2) : 2014, 2016
* **[[เคลีกคัพ]]**
** ชนะเลิศ (2) : 2006, 2010
** รองชนะเลิศ (4) : 1992, 1994, 1999, 2007
* **ชิงแชมป์แห่งชาติเกาหลี**
** ชนะเลิศ (1) : 1988
* **[[เกาหลีซูเปอร์คัพ|ซูเปอร์คัพ]]**
** ชนะเลิศ (1) : 2001
** รองชนะเลิศ (1) : 1999

### นานาชาติ
* **[[เอเอฟซี แชมเปียนส์ลีก|เอเชียนคลับแชมเปียนส์ชิป / เอเอฟซีแชมเปียนส์ลีก]]**
** ชนะเลิศ (2) : 2002, 2013
** รองชนะเลิศ (2) : 2009, 2011

เอฟซีโซล
ซ
หมวดหมู่:ฟุตบอลในประเทศเกาหลีใต้
หมวดหมู่:สโมสรกีฬาที่ก่อตั้งในปี พ.ศ. 2526
หมวดหมู่:สโมสรฟุตบอลในโซล
ชื่อ

**ชื่อ** คือสิ่งที่มนุษย์ได้สร้างขึ้นเป็นคำต่าง ๆ เพื่อใช้แทนคน สัตว์ สิ่งของ โดยทั่ว ๆ ไปหรือโดยเฉพาะเจาะจง หรือสิ่งที่เป็นนามธรรมที่สามารถสัมผัสหรือรู้สึกได้ เพื่อนำมาเรียกหรืออ้างถึง การใช้ชื่อเรียกแทนบุคคลเป็นสิ่งที่ควรที่ตั้งแต่เกิดหากไม่ได้เป็นคนเร่ร่อน ตามกฎหมายแล้วบังคับให้ประชาชนทุกคนต้องมีชื่อตั้งแต่จิรายุส ซึ่งชื่ออาจจะซ้ำกันได้

## ความเชื่อเกี่ยวกับชื่อ
เซอร์เจมส์ จอร์จ เฟรเซอร์ นักมานุษยวิทยาชาวอังกฤษ เคยกล่าวไว้ว่า อารยชนมักจะตั้งชื่อ คน สัตว์ สิ่งของ ด้วยความประสงค์ที่ว่า ต้องการให้มันแทนสิ่งนั้นจริง ๆ หรืออาจกล่าวได้ว่าชื่อนั้นเป็นตัวตนที่แท้จริงของวัตถุที่บอกเล่าเอกลักษณ์ต่าง ๆ ไว้เช่น ผม ขน เล็บ ฯลฯ ดังนั้นในหลายวัฒนธรรม ชื่อจริงจึงเป็นสิ่งต้องห้ามเนื่องจากหากล่วงรู้ก็หมายถึงชีวิตต้องตกอยู่ในมือผู้อื่น อาจโดนทำไสยศาสตร์เช่นใดก็ได้ ทำให้ในกาลต่อมาความหวาดระแวงนี้พัฒนาเป็นมารยาทที่ต้องเอ่ยนามตัวเองก่อนถามนามผู้อื่นนั่นเอง กล่าวโดยย่อก็คือในวัฒนธรรมโบราณ ชื่อจริงนั้นเป็นสิ่งสำคัญมากเพราะอาจถูกเอาไปทำไสยศาสตร์ คนโบราณเลยมักไม่บอกกัน หากชื่อคือตัวตน ชื่อของคนย่อมส่งผลกับตัวตนเช่นกัน ผู้คนโดยมากจึงนิยมตั้งชื่อมนุษย์ให้สื่อถึงความเข้มแข็งทางวิญญาณ อีกนัยหนึ่งชื่อก็เป็นวิชาไสยเวทประเภทหนึ่ง ในตระกูลทรัมปูแห่งซูลาเวซี ประเทศอินโดนีเซีย ถึงกับมีการเอาชื่อของคนในเกาะมาเก็บไว้ เพราะเชื่อว่าการได้ครอบครองชื่อ ก็เหมือนประหนึ่งได้ครอบครองวิญญาณของผู้นั้น

สำหรับความเชื่อของคนไทยแล้ว ชื่อไม่เป็นเพียงแค่สิ่งสมมุติที่ใช้เรียกขานแทนตัวเท่านั้น แต่ยังจะมีบทบาทและแสดงถึงสภาพของเจ้าของชื่อด้วย โดยจะส่งผลถึงความเป็นสิริมงคลและกาลกิณีให้เกิดแก่เจ้าของชื่อได้ จึงมีความเชื่อมาแต่โบราณว่า การเปลี่ยนชื่อใหม่เป็นกลวิธีหนึ่งที่จะช่วยให้หายเจ็บป่วยหรือเคราะห์ร้ายต่าง ๆ เพราะเชื่อว่า เด็กเกิดจากผีปั้น เมื่อคลอดออกมาแล้วผีก็ยังจะคอยมาเอาชีวิตกลับคืนไป ดังนั้นการเปลี่ยนชื่อจึงเป็นการหลอกให้ผีเข้าใจว่าเป็นคนละคนกัน

เสฐียรโกเศศ กล่าวว่า ชื่อเก่าที่มีผู้ชื่อ เช่น หมู หมา กบ เขียด ด้วง เป็นต้น คงเป็นชื่อตั้งขึ้นเพื่อหลอกลวงผีว่าไม่ใช่คนแต่เป็นหมูหมา ผีจะได้ตายใจไม่เอาตัวไป เป็นลักษณะที่ใช้ในภาษาอังกฤษเรียกว่า cacophonism ซึ่งมีอยู่ในประเพณีดั้งเดิมของทุกชาติทุกภาษา

ความเชื่อเรื่องชื่อในสังคไทยสะท้อนออกมาให้เห็นในแง่มุมต่าง ๆ เช่น วรรณคดีพื้นบ้านเรื่อง *[[ขุนช้างขุนแผน]]* ที่นาง *[[วันทอง|พิมพิลาไล]]* เปลี่ยนชื่อเป็น *วันทอง* ตามคำทักของขรัวตาจูหลังจากที่เจ็บป่วยออด ๆ แอด ๆ มาตลอด

## อ้างอิง

## ดูเพิ่ม
* ชื่อบุคคล
* นามสกุล

## แหล่งข้อมูลอื่น
* สถิติ ชื่อคนที่นิยมใช้ ของชาวสหรัฐอเมริกา  

หมวดหมู่:ปรัชญาตรรกศาสตร์

หมวดหมู่:ศัพทานุกรมศาสตร์
สโมสรฟุตบอลแทมพินีสโรเวอส์

**สโมสรฟุตบอลแทมพินีสโรเวอส์** () ปัจจุบันรู้จักในชื่อ **บีจีแทมพินีสโรเวอส์** ด้วยเหตุผลด้านผู้สนับสนุน เป็นสโมสรฟุตบอลอาชีพตั้งอยู่ในแทมพินีส, สิงคโปร์ แข่งขันในสิงคโปร์พรีเมียร์ลีก ลีกสูงสุดของระบบลีกฟุตบอลสิงคโปร์ สโมสรก่อตั้งเมื่อ ค.ศ. 1945 ชนะเลิศลีกสูงสุด 5 สมัย, สิงคโปร์คัพ 4 สมัย, คอมมิวนิตีชีลด์ 6 สมัย (สถิติสูงสุด) และอาเซียนคลับแชมเปียนชิพ 1 สมัย

แทมพินีสโรเวอส์ เป็นหนึ่งในสโมสรฟุตบอลที่มีฐานแฟนคลับกว้างขวางที่สุดในสิงคโปร์ โดยมีผู้เข้าชมจำนวนมากทั้งในนัดเหย้าและเยือน คู่แข่งหลักของสโมสรคือ เกย์ลังอินเตอร์เนชันแนล โดยเรียกนัดการแข่งขันระหว่างสองสโมสรว่า 'ดาร์บีตะวันออก' เมื่อเดือนกันยายน ค.ศ. 2023 แทมพินีสโรเวอส์ได้ลงนามในข้อตกลงความร่วมมือระยะเวลาสามปีกับบีจี ปทุม ยูไนเต็ด สโมสรในไทยลีก

## ผู้เล่น

### ผู้เล่นชุดปัจจุบัน

 (รองกัปตัน)
 

 (กัปตันคนที่สี่)

**U23** 

**U23**

**U21**
 (กัปตันคนที่สาม)
**U23**

### แทมพินีสโรเวอส์ ยู21

**U21**
**U21**
**U21**
**FP U21**
**U21**
**U21**
**U21**
**FP U21**
**FP U21**
**U21**

**U21**
**U21**
**U21**
**U21**
**U21**
**U21**
**U21**
**U21**
**U21**

### ผู้เล่นที่ถูกยืมตัว

 (ไป ยังไลออนส์ จนถึงเดือนมกราคม ค.ศ. 2026) 
 (ไป ยังไลออนส์ จนถึงเดือนมกราคม ค.ศ. 2026)
 (ไป ยังไลออนส์ จนถึงเดือนมิถุนายน ค.ศ. 2026)
 (รับใช้ชาติ)
 (รับใช้ชาติ)
 (รับใช้ชาติ)
 (รับใช้ชาติ)
 (รับใช้ชาติ)

## เกียรติประวัติ

## อ้างอิง

## แหล่งข้อมูลอื่น
* 

หมวดหมู่:สโมสรฟุตบอลในประเทศสิงคโปร์
หมวดหมู่:สโมสรกีฬาที่ก่อตั้งในปี พ.ศ. 2488
ท
สิงคโปร์คัพ

**สิงคโปร์คัพ** (Singapore Cup) เป็นการแข่งขันฟุตบอลประจำปีจัดขึ้นที่ประเทศสิงคโปร์ โดยมีจัดขึ้นครั้งแรกในปี พ.ศ. 2540 (ค.ศ. 1997) โดยในปีแรกที่จัดใช้ชื่อว่า **สิงคโปร์ลีกคัพ**

## ทีมที่ชนะเลิศ

## ผลงานของสโมสรจากประเทศไทย
สิงคโปร์คัพ เคยเชิญทีมสโมสรจากประเทศไทยเข้าร่วมแข่งขัน ดังนี้

2006 - ชลบุรี รองชนะเลิศ

2007 - มหาวิทยาลัยกรุงเทพ อันดับที่ 3

2009 - บางกอกกล๊าส รองชนะเลิศ

2009 - ทีทีเอ็ม สมุทรสาคร อันดับที่ 3

2010 - บางกอกกล๊าส ชนะเลิศ 

2024-25 - บีจี ปทุม ยูไนเต็ด รอบรองชนะเลิศ

## อ้างอิง

หมวดหมู่:ฟุตบอลคัพแห่งชาติ
หมวดหมู่:ฟุตบอลในประเทศสิงคโปร์
สโมสรฟุตบอลอุดรธานี

**สโมสรฟุตบอลอุดรธานี เอฟซี** เป็นอดีตสโมสรฟุตบอลอาชีพในประเทศไทยโดยเป็นทีมจากจังหวัดอุดรธานี

## ประวัติสโมสร

### ยุคโปรลีก
สมาคมกีฬาจังหวัดอุดรธานี ได้รับคำเชิญจาก การกีฬาแห่งประเทศไทย และ สมาคมฟุตบอลแห่งประเทศไทย ให้เข้าร่วมทำการแข่งขัน โปรวินเชียลลีก ครั้งแรก ในปี 2542 โดยมี สถาพร โคตรบุตร เป็นประธานสโมสรคนแรก โดยได้เริ่มส่งทีมจังหวัด เข้าร่วมการแข่งขันมาโดยตลอด โดยผลงานที่ดีที่สุดของทีมจังหวัด ซึ่งผลงานดีที่สุดคือการคว้าอันดับที่ 4 ใน ฤดูกาล 2542/2543

ต่อมาในปี 2547 ทางสมาคมกีฬาจังหวัดฯ มีมติไม่ส่งเข้าร่วมการแข่งขันในฤดูกาล 2548 เนื่องจากไม่พอใจที่ทางฝ่ายจัดการแข่งขัน ไม่มีความชัดเจนในระบบการเลื่อนชั้น-ตกชั้น อีกทั้งทีมเองมีปัญหาด้านงบประมาณ

### ยุคระบบลีก
ในปี 2552 ได้มีการปรับโครงสร้างลีก ให้เป็นลีกภูมิภาค ทาง สมาคมกีฬาจังหวัดอุดรธานี ได้ตัดสินใจส่งทีมเข้าร่วมแข่งขันอีกครั้ง โดยมี พงศาสตร์ กิจนุกร เป็นประธานสโมสร และ สามารถทำผลงานได้อย่างดีเยี่ยมและสามารถจบที่อันดับที่ 3 ของโซนภาคตะวันออกเฉียงเหนือได้สำเร็จ

ต่อมาในปี 2554 ทางสโมสร ก็ได้จดทะเบียนเป็นนิติบุคคลในนาม **บริษัท สโมสรฟุตบอลอุดรธานี จำกัด** และได้แยกการบริหารออกจาก สมาคมกีฬาจังหวัดอุดรธานี เพื่อพัฒนาให้เป็นสโมสรฟุตบอลอาชีพมากขึ้น โดยมีเป้าหมายที่จะเลื่อนชั้นเข้าร่วมการแข่งขันฟุตบอล ไทยพรีเมียร์ลีก และ ให้เป็นสโมสรฟุตบอลของจังหวัดอย่างแท้จริง โดยมีประธานสโมสรคือ สุวิทย์​ พิพัฒน์วิไลกุล โดยในช่วงเวลานั้น สโมสรประสบความสำเร็จในการเลื่อนชั้นเข้าร่วมการแข่งขันใน ไทยลีก 2 ได้สำเร็จ โดยในไทยลีก 3 2560 สโมสร ชนะเลิศการเพลย์ออฟเลื่อนชั้นได้สำเร็จ

ต่อมาใน ฤดูกาล 2561 ได้มีการเปลื่ยนแปลงผู้บริหารใหม่ทั้งหมด และได้แต่งตั้ง วัชรพล ขาวขำ ผู้จัดการทีมขึ้นเป็นประธานสโมสร และได้แต่งตั้ง ศราวุธ เพชรพนมพร เป็นประธานที่ปรึกษาสโมสร โดยเป็นผู้บริหารใหม่ทั้งหมด

ในการแข่งขัน ไทยลีก 2 ฤดูกาล 2565-66 สโมสรจบอันดับที่ 18 ทำให้ตกชั้นต้องลงไปแข่งขันใน ไทยลีก 3 ในฤดูกาลต่อไป แต่ต่อมาทางบริษัท ไทยลีก จำกัดได้แจ้งว่าสโมสรไม่ผ่านคลับไลเซนซิ่ง ทำให้ต้องลงแข่งเซมิโปรลีกในฤดูกาลต่อมา

### รูปแบบชุดแข่งของสโมสรในแต่ละฤดูกาล
#### ชุดเหย้า

**(a)** ในปี พ.ศ. 2557 สโมสรได้เปลี่ยนชุดหลังจากแข่งขันไปได้ 10 นัด 
**(b)** ใช้หลังจากจบการแข่งขันเลกที่ 1 
**(c)** ใช้ในการแข่งขันเลกที่ 2

#### ชุดเยือน

**(a)** ในปี พ.ศ. 2557 สโมสรได้เปลี่ยนชุดหลังจากแข่งขันไปได้ 10 นัด 
**(b)** ใช้หลังจากจบการแข่งขันเลกที่ 1 
**(c)** ใช้ในการแข่งขันเลกที่ 2



ไฟล์:Udon Proleague.png| 2546-2547
ไฟล์:Udon 2009.png| 2552
ไฟล์:Udon 2011.png| 2553–2554
ไฟล์:Udon 2012.png| 2555-2558
ไฟล์:UDFC 2016.png| 2559-2566



## ที่ตั้งสโมสรและสนามเหย้า
thumb|สนามกีฬาสถาบันพลศึกษา วิทยาเขตอุดรธานี

## ผลงานของสโมสรในแต่ละฤดูกาล

1. แข่งขันในนาม อุดรธานี ไจแอนท์

## เกียรติประวัติสโมสร

## หัวหน้าผู้ฝึกสอน

## อ้างอิง

## แหล่งข้อมูลอื่น
* เว็บไซต์ชมรมเชียร์กีฬาจังหวัดอุดรธานี 
* Facebook สโมสรฟุตบอลอุดรธานี

อุดรธานี
หมวดหมู่:สโมสรฟุตบอลที่ก่อตั้งในปี พ.ศ. 2542
หมวดหมู่:ก่อตั้งในประเทศไทยในปี พ.ศ. 2542
สโมสรฟุตบอลสงขลา

**สโมสรฟุตบอลสงขลา** เป็นสโมสรฟุตบอลในประเทศไทยจากจังหวัดสงขลา ปัจจุบันเล่นอยู่ในไทยลีก 2

## ประวัติสโมสร
สโมสรฟุตบอลก่อตั้งขึ้นเมื่อปี พ.ศ. 2561 ในฐานะทีมฟุตบอลตัวแทนของจังหวัดสงขลาแทนที่สโมสรฟุตบอลสงขลา ยูไนเต็ดที่ยุบทีมไป

## ผลงานตามฤดูกาลแข่งขัน

## เกียรติประวัติ
* ไทยลีก 3
** รองชนะเลิศ : 2567–68
** ชนะเลิศ โซนภาคใต้ (4) - 2563, 2565–66 , 2566-67, 2567–68
* ไทยแลนด์ อเมเจอร์ลีก
** ชนะเลิศ โซนภาคใต้ - 2562
* ไทยลีก 3 คัพ
** รองชนะเลิศ : 2567–68

## ผู้เล่น
### ผู้เล่นชุดปัจจุบัน

### ผู้เล่นที่ถูกยืมตัว

## คณะผู้บริหารและทีมสตาฟประจำสโมสร

## สโมสรพันธมิตร
### พันธมิตรในประเทศ
* การท่าเรือ
* ชลบุรี
* เชียงใหม่ ยูไนเต็ด

## อ้างอิง

* 

## แหล่งข้อมูลอื่น
* เว็บไซต์อย่างเป็นทางการสโมสรฟุตบอล 
* 


สงขลา
ส
หมวดหมู่:ก่อตั้งในประเทศไทยในปี พ.ศ. 2561
สโมสรฟุตบอลปัตตานี

**สโมสรฟุตบอลปัตตานี** เป็นสโมสรฟุตบอลไทยที่มีฐานอยู่ในจังหวัดปัตตานี และปัจจุบันสโมสรนี้แข่งอยู่ในไทยลีก 2 ซึ่งเป็นลีกระดับที่สองของประเทศไทย

## ประวัติสโมสร
จังหวัดปัตตานีได้รับการคัดเลือกเข้าร่วมการการแข่งขันฟุตบอลโปรลีกที่จัดขึ้นมาเป็นครั้งแรก เมื่อ พ.ศ. 2548 แต่สิ้นสุดการแข่งขัน จังหวัดปัตตานี จบด้วยอันดับสุดท้าย จังหวัดปัตตานีก็ได้ขอถอนตัวออกจากฟุตบอลโปรลีกในปีต่อมาด้วยเหตุผลไม่มีงบประมาณ(ซึ่งจังหวัดที่ได้รับการพิจารณามาแทนคือ ทีมจังหวัดชลบุรีซึ่งต่อมาพัฒนาขึ้นมาจนเป็นมหาอำนาจลูกหนังเมืองไทย) นับตั้งแต่ พ.ศ 2562 ช่วงเวลาที่ผ่านมา 10 ปี เต็มๆสำหรับทีมที่ได้ชื่อว่ามหาอำนาจทีมหนึ่งของภาคใต้อย่างจังหวัดปัตตานี ทีมที่เคยคว้าแชมป์ฟุตบอลโล่ห์พระราชทานชิงแชมป์ภาคใต้มาแล้วถึง 3 ครั้ง จำนวนผู้ชมก็มีมากไม่แพ้สตูลและสงขลาได้หายไป ชาวปัตตานีต้องแอบเชียร์ทีมต่างๆที่เป็นจังหวัดเพื่อนบ้านอย่างสงขลา สตูล และนราธิวาส โลดแล่นอยู่ในวงการฟุตบอลลีกของของเมืองไทยอย่างเงียบ ๆ

เมื่อมีการแข่งขันฟุตบอลลีกภูมิภาคปี 2554 เปิดโอกาสให้ทุกจังหวัดได้เข้าร่วมการแข่งขันโดยไม่ต้องเล่นรอบคัดเลือก จึงเป็นโอกาสที่ดีที่จังหวัดปัตตานีจะได้กลับเข้าสู่วงการฟุตบอลลีกเมืองไทยเพื่อเรียกความยิ่งใหญ่กลับมาอีกครั้ง นายเศรษฐ์ อัลยุฟรี นายกองค์การบริหารส่วนจังหวัดซึ่งดำรงตำแหน่งนายกสมาคมกีฬาของจังหวัดปัตตานีอีกตำแหน่งได้มอบหมายให้สุกรี หะยีสาแม ดร.หนุ่มที่มีวิสัยทัศน์ที่กว้างไกล เข้ามาดูแลทีม และแต่งตั้งให้นิแม นิเดฮะหรือที่หลายคนเรียกกันจนติดปากว่า แบแม เป็นหัวหน้าผู้ฝึกสอน ด้วยงบประมาณเบื้องต้น 600,000 บาท ซึ่งเป็นงบที่ไม่มากเลยสำหรับการใช้ในการแข่งขันฟุตบอลในระบบลีก แต่การเข้ามาช่วยเหลือของ พญ.นิมี สุไลมาน ผู้อำนวยการโรงพยาบาลยะรัง ก็ทำให้การเตรียมทีมที่มีทีท่าว่าจะมีปัญหาในตอนแรกก็ได้รับการแก้ไขได้ทันเวลา

## สนาม
ปัตตานี เอฟซี ได้ใช้สนามกีฬากลางขององค์การบริหารส่วนจังหวัดปัตตานี เพื่อรองรับการแข่งขัน โดยมีเทศบาลจังหวัดปัตตานีเป็นผู้ดูแลสนาม ซึ่งมีความกว้างของสนามแข่งขันที่สามารถจุแฟนบอลของสโมสรได้กว่า 12,000ที่นั่ง และในปัจจุบันทางจังหวัดปัตตานีได้มีการปรับปรุงและทาสีสนามจนเป็นจุดเด่นของทีมด้วยสีสันที่สดใส พร้อมกับตั้งชื่อสนามเหย้าว่า เดอะเรนโบว์ สเตเดี้ยม เป็นสนามที่มีความใหญ่โตทีเดียวเนื่องจากทางสโมสร ปัตตานี เอฟซี สามารถจัดการปัญหาในเรื่องของการจราจรได้อย่างไร้ปัญหา ซึ่งบริเวณรอบๆสนามสามารถจัดการเรื่องการจราจรในด้านของการจอดรถยนต์และรถจักรยานยนต์ได้อย่างยอดเยี่ยม ซึ่งแต่ละนัดที่ทีม ปัตตานี เอฟซี ได้ทำการแข่งขันในบ้านและมีแฟนบอลเข้ามาชมกันหลายพันคน ก็จะมีการจัดการในด้านนี้ได้อย่างไม่มีที่ติ

## ผู้เล่น
### ผู้เล่นชุดปัจจุบัน

## อดีตผู้เล่นคนสำคัญ

**Thailand**

*  บูคอรี ดือเร๊ะ
*  วิทยา นับทอง
*  แวหามะนาวาวี หะยีอาซา
*  อิศรา บัวหลวง
*  ธงชัย อัครพงษ์
*  วินัย ยิ้มสุด
*  ดุสิต หนองประทุม
*  มะนาวี มามะ
*  สะการียา กอและ
*  ซากีรีน ตีกาสม
*  อับดุลซาฟี อาแว
*  พิษณุรัก อุทธกัง
*  ณัฐธร เพชรมณี
*  ธีรวัฒน์ ดุนี

**African**
*  Kam Arthur Philippe
*  Chaibou Adamou
*  Guina Bai Roland
*  ดูมากา ฟรานชิส
*  Mohamadou Alhadji Adamou
*  Malick Ebwelle Ndape
*  Elvis Job

**Asia**
*  Antonio Ugarte
*  Ahmed Kodmani

**Europe**
*  Giorgi Tsimakuridze

## ทีมสตาฟโค้ช

## ทำเนียบผู้จัดการทีม

## ผลงานของสโมสรในแต่ละฤดูกาล

## สโมสรพันธมิตร
*  บุรีรัมย์ ยูไนเต็ด
*  นรา ยูไนเต็ด
*  กลันตัน เอฟเอ

## อ้างอิง

## แหล่งข้อมูลอื่น
* 


ปัตตานี
ปัตตานี
หมวดหมู่:ก่อตั้งในประเทศไทยในปี พ.ศ. 2552
วัดป่าเลไลยก์วรวิหาร

**วัดป่าเลไลยก์วรวิหาร** ตั้งอยู่ที่ถนนมาลัยแมน ตำบลรั้วใหญ่ อำเภอเมืองสุพรรณบุรี จังหวัดสุพรรณบุรี อยู่ฝั่งตะวันตกของแม่น้ำสุพรรณบุรี ชาวบ้านนิยมเรียกว่า *วัดป่า* ภายในพระวิหารเป็นที่ประดิษฐานพระพุทธรูปปางป่าเลไลยก์ นิยมเรียกว่า *หลวงพ่อโต* หรือ *หลวงพ่อวัดป่า* 

เป็นพระอารามหลวงชั้นตรี ชนิดวรวิหาร เป็นวัดเก่าแก่คู่บ้านคู่เมืองสุพรรณบุรี หน้าบันของพระวิหารเป็นตราพระราชลัญจกรของพระบาทสมเด็จพระจอมเกล้าเจ้าอยู่หัว ซึ่งทรงพระกรุณาโปรดเกล้าฯ ให้บูรณปฏิสังขรณ์พระพุทธรูปและพระวิหารในอดีต

## ประวัติ
วัดป่าเลไลยก์วรวิหารสร้างเมื่อใดไม่ปรากฏข้อมูลชัดเจน ตามพระราชพงศาวดารเหนือระบุว่า พระเจ้ากาแตทรงให้มอญน้อยมาบูรณะวัดป่าเลไลยก์ภายหลัง พ.ศ. 1724 

ประชาชนนิยมมานมัสการ “หลวงพ่อโต” ซึ่งมีขนาดองค์พระสูง 23.46 เมตร รอบองค์ 11.20 เมตร ตามพระราชพงศาวดารระบุว่าภายในพระพุทธรูปนี้บรรจุพระบรมสารีริกธาตุที่ได้มาจากพระมหาเถรไลยลาย จำนวน 36 องค์

เป็นโบราณสถาน หมายเลขทะเบียน 0004901 ของกรมศิลปากรที่ขึ้นทะเบียนตามพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติ เมื่อวันที่ 25 กุมภาพันธ์ พ.ศ. 2478

## ลำดับเจ้าอาวาส
ลำดับเจ้าอาวาส และผู้รักษาการแทนเจ้าอาวาส วัดป่าเลไลยก์วรวิหาร (เท่าที่พบข้อมูล)

## งานเทศกาลประจำปี

* งานเทศกาลสมโภชและนมัสการหลวงพ่อวัดป่าเลไลยก์ วันขึ้น 5 - 9 ค่ำ เดือน 5
* งานเทศกาลสมโภชและนมัสการหลวงพ่อวัดป่าเลไลยก์ วันขึ้น 5 - 9 ค่ำ เดือน 12

## การปรากฏชื่อวัดในวรรณคดีไทย
วัดป่าเลไลยก์ปรากฏชื่อในวรรณคดีไทยเรื่องขุนช้างขุนแผน ตอนพลายแก้วบวชเณร ปัจจุบันมีอนุสรณ์ถึงตัวละครเอก 3 ตัวในเรื่องขุนช้างขุนแผน คือ

# อนุสาวรีย์ขุนแผน 
# อนุสาวรีย์นางพิมพิลาไลย 
# อนุสาวรีย์ขุนช้าง
# บ้านขุนช้าง

## ภาพ

ไฟล์:หลวงพ่อโตวัดป่าเลไลย์.jpg|พระพุทธรูปภายในพระวิหาร (ภาพถ่ายปี 2558)
ไฟล์:Suphanburiwatpalelai0609c.jpg|พระวิหารวัดป่าเลไลยก์
ไฟล์:LuangPhoTho0609pano.jpg|หลวงพ่อโต ภายในพระวิหาร
ไฟล์:หลวงพ่อโตวัดป่าเลไลยก์.jpg|หลวงพ่อโต ภายในพระวิหาร


## อ้างอิง

หมวดหมู่:วัดมอญ
หมวดหมู่:วัดในอำเภอเมืองสุพรรณบุรี
หมวดหมู่:พระอารามหลวงชั้นตรี ชนิดวรวิหาร
วัดป่าเลไลยก์วรวิหาร
รายชื่อสโมสรฟุตบอลในประเทศไทย

บทความนี้รวบรวมรายชื่อสโมสรฟุตบอลในประเทศไทยในฤดูกาล 2568–69

## ลีกอาชีพ

แหล่งข้อมูล:

## ลีกกึ่งอาชีพ

## ลีกสมัครเล่น
### [[ไทยแลนด์ อเมเจอร์ลีก]]
เนื่องจากไม่มีการแข่งขันในฤดูกาล 2568 รายชื่อต่อไปนี้คือสโมสรที่แข่งขันในฤดูกาล 2566 ซึ่งเป็นฤดูกาลล่าสุดที่มีการจัดการแข่งขัน โดยสโมสรที่มีชื่อเป็น *ตัวเอียง* คือ ไม่ได้อยู่ในลีกสมัครเล่นแล้ว (เลื่อนชั้นหรือยุบทีม)

### ภาคเหนือ

#### ภาคเหนือตอนบน

#### ภาคเหนือตอนล่าง

### ภาคตะวันออกเฉียงเหนือ

#### ภาคตะวันออกเฉียงเหนือตอนบน

#### ภาคตะวันออกเฉียงเหนือตอนล่าง

### ภาคตะวันออก

#### ภาคตะวันออกตอนบน

#### ภาคตะวันออกตอนล่าง

### ภาคตะวันตก

#### ภาคตะวันตกตอนบน

#### ภาคตะวันตกตอนล่าง

### กรุงเทพมหานครและปริมณฑล

#### กรุงเทพมหานคร

#### ปริมณฑล

### ภาคใต้

#### ภาคใต้ตอนบน

#### ภาคใต้ตอนล่าง

## สโมสรฟุตบอลในอดีต

*ไดสตาร์กรุงเทพ (2533–2542)
*ธนาคารกสิกรไทย (2530–2543)
*ธนาคารกรุงเทพ (2498–2551)
*ธนาคารกรุงไทย (2520–2552)
*ไทยซัมมิท (2549–2553)
*ราชวิถี (2511–2558)
* เพชรบุรี เอฟซี (2553–2558)
*ทีโอที เอสซี (2497–2559)
*ยาสูบ (2506–2559)
*ลพบุรี เอฟซี (2523–2559)
*เจ ดับบลิว โปลิศ (2547–2559)
*สระบุรี (2543–2559)
*อาร์แบค (2541–2559)
*นครพนม (2552–2559)
*อินเตอร์พัทยา (2558–2559)
*จัมปาศรี ยูไนเต็ด (2560)
*บีบีซียู เอฟซี (2519–2560)
*อยุธยา วอริเออร์ (2559–2560)
*เพื่อนตำรวจ (2503–2560)
*พัทยา ซิตี้ (2559–2560)
* มุกดาหาร ไชยยืนยง (2552–2560)

*ภูเก็ต (2552–2560)
* พังงา เอฟซี (2553–2560)
* อำนาจ ยูไนเต็ด (2554–2560)
*ซุปเปอร์ พาวเวอร์ สมุทรปราการ (2514–2560)
* พิจิตร (2552–2560)
*พัทยา ยูไนเต็ด (2532–2561)
*ไทยฮอนด้า (2543–2562)
*สีหมอก (2558–2562)
*พีทีที ระยอง (2526–2562)
*อาร์มี่ ยูไนเต็ด (2459–2562)
*แอร์ฟอร์ซ ยูไนเต็ด (2489–2562)
* พะเยา (2553–2562)
*เมืองกาญจน์ ยูไนเต็ด (2552–2565)
* ยังสิงห์ หาดใหญ่ ยูไนเต็ด (2560–2566)
* สิงห์บุรี บางระจัน (2552–2567)
* กงไกรลาศ ยูไนเต็ด (2565–2567)
* โรงสีแม่ใจธนะโชติวัฒน์ พะเยา (2565–2567)
* อาร์บีอาร์ยู จันทบุรี ยูไนเต็ด (2565–2567)
* เอ็มเอช นครศรี ซิตี้ (2565–2567)
*สมุทรปราการ ซิตี้ (2561–2568)
*ลำปาง (2553–2568)

## ดูเพิ่ม
* รายชื่อสโมสรในไทยลีก

## หมายเหตุ


## อ้างอิง

## แหล่งข้อมูลอื่น
*ตำนานสโมสรฟุตบอลประเทศไทย - ทรู ปลูกปัญญา 


ส
ธีระ ธัญไพบูลย์

**ธีระ ธัญไพบูลย์** เป็นผู้ประกาศข่าวชาวไทย เกิดเมื่อวันที่ 2 พฤษภาคม พ.ศ. 2514 ที่กรุงเทพมหานคร จบการศึกษาระดับมัธยมศึกษาที่โรงเรียนกรุงเทพคริสเตียนวิทยาลัย และจบการศึกษาระดับปริญญาจากคณะนิเทศศาสตร์ สาขาวิทยุและโทรทัศน์ มหาวิทยาลัยหอการค้าไทย ชีวิตส่วนตัวสมรสแล้ว ภรรยาชื่อ ชื่นกมล มีบุตรชายหนึ่งคนที่คลอดไปเมื่อวันที่ 5 ธันวาคม พ.ศ. 2550 ให้ชื่อว่า ธีร์ โดยย่อมาจากชื่อของตัวเองและมีลูกสาวอีกคนคลอดไปเมื่อวันที่ 11 พฤษภาคม พ.ศ. 2557 ชื่นชอบฟุตบอลทีมลิเวอร์พูล

ธีระเริ่มงานฝ่ายข่าวในตำแหน่งผู้ช่วยผู้ผลิตรายการที่ไทยสกายทีวี ต่อมาเข้าร่วมงานกับเนชั่นทีวี ในตำแหน่งผู้ช่วยโปรดิวเซอร์ในรายการ "เนชั่น นิวส์ทอล์ก" และทำข่าวนอกสถานที่ เช่น ข่าวการเมือง ข่าวอาชญากรรม ต่อมาเป็นที่รู้จักกันมากขึ้นเมื่อได้มาดำเนินรายการ "เก็บตกจากเนชั่น" ช่วงเช้าคู่กับกนก รัตน์วงศ์สกุล แทนที่สรยุทธ สุทัศนะจินดา ที่ลาออกไปอย่างกะทันหันเมื่อเดือนพฤษภาคม พ.ศ. 2546 ปัจจุบันผู้ประกาศข่าว รายการ "เช้าข่าวเข้ม" คู่กับกนก รัตน์วงศ์สกุล ทางช่องท็อปนิวส์, "เล่าข่าวข้น" คู่กับกนก รัตน์วงศ์สกุล ทางช่องท็อปนิวส์ และ "ณ ครับ"​ คู่กับ กนก รัตน์วงศ์สกุล, สันติสุข มะโรงศรี ทางช่องท็อปนิวส์

ในวันแม่ปี พ.ศ. 2551 ได้รับเลือกเป็นลูกกตัญญแห่งปี

## ผลงานข่าวและพิธีกรข่าว
### ผลงานข่าวปัจจุบัน
* ผู้ประกาศข่าวรายการ เช้าข่าวเข้ม ทางช่องท็อปนิวส์ คู่กับกนก รัตน์วงศ์สกุล ทุกวันจันทร์ – วันศุกร์ เวลา 08:20 – 10:10 น.
* ผู้ประกาศข่าวรายการ เล่าข่าวข้น ทางช่องท็อปนิวส์ คู่กับกนก รัตน์วงศ์สกุล ทุกวันจันทร์ – วันศุกร์ เวลา 19.25 – 21.30 น.
* พิธีกรรายการ Top People บันทึกคนสำคัญ ทางช่องท็อปนิวส์ ทุกวันเสาร์ เวลา 16:40 – 17:30 น.
* พิธีกรรายการ ณ ครับ ทางช่องท็อปนิวส์ ร่วมกับกนก รัตน์วงศ์สกุล และสันติสุข มะโรงศรี ทุกวันเสาร์ เวลา 20:10 – 21:10 น.

### ผลงานข่าวในอดีต
* ผู้ประกาศข่าวรายการ เช้าข่าวข้น คนข่าวเช้า ทางช่อง 9 เอ็มคอตเอชดี
* ผู้ประกาศข่าวรายการ ข่าวข้นคนข่าว ทางช่อง 9 เอ็มคอตเอชดี
* ผู้ประกาศข่าวรายการ เรื่องเด่นเย็นนี้ เสาร์-อาทิตย์ ทางช่อง 3 เอชดี
* พิธีกรรายการ เล่าให้รู้เรื่อง ทางช่องเนชั่นทีวี
* ผู้ประกาศข่าวรายการ เนชั่น คนข่าวเข้ม ทางช่องเนชั่นทีวี
* ผู้ประกาศข่าวรายการ เนชั่น ข่าวข้นกีฬาเข้ม ทางช่องเนชั่นทีวี
* ผู้ประกาศข่าวรายการ ข่าวข้นคนเนชั่น ทางช่องเนชั่นทีวี
* พิธีกรรายการ ข่าวมีระดับ Nation top news ทางช่องเนชั่นทีวี
* พิธีกรรายการ ชั่วโมงสืบสวน ทางช่องเนชั่นทีวี
* ผู้ประกาศข่าวรายการ เรื่องเด่นเย็นนี้ ทางช่อง 3 เอชดี
* ผู้ประกาศข่าวรายการ ช่อง 5 เล่าข่าวข้น ทางช่องททบ.5 เอชดี
* พิธีกรรายการ เสน่ห์ไทย ทางช่องเจเคเอ็น 18

## แหล่งข้อมูลอื่น
* เว็บบอร์ดของธีระ ธัญไพบูลย์ ในรายการเรื่องเด่นเย็นนี้ 
* [เว็บล็อกส่วนตัวใน[โอเคเนชั่น]]

หมวดหมู่:ชาวไทยเชื้อสายจีน
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:บุคคลจากคณะนิเทศศาสตร์ มหาวิทยาลัยหอการค้าไทย
หมวดหมู่:บุคคลจากกรุงเทพมหานคร
หมวดหมู่:พิธีกรชาวไทย
หมวดหมู่:ผู้ประกาศข่าวช่องท็อปนิวส์
หมวดหมู่:นักสื่อสารมวลชนที่เป็นแนวร่วมกปปส.
DMC

**ดีเอ็มซี** (DMC) อาจหมายถึง
* ดีเอ็มซี (สถานีโทรทัศน์) (Dhamma Media Channel) เป็นเครือข่ายโทรทัศน์ของวัดพระธรรมกาย
* เดอลอรีน (DeLorean Motor Company) บริษัทผลิตรถยนต์
* เดวิลเมย์คราย (Devil May Cry) เกมของเครื่องเพลย์สเตชัน 2
* ศูนย์การแพทย์ดีทรอยต์ (Detroit Medical Center) ศูนย์การแพทย์ในเมืองดีทรอยต์ รัฐมิชิแกน สหรัฐอเมริกา
* ดีเอ็มซี (ไหมพรม) ยี่ห้อไหมพรมและไหมปักครอสสติช
* ดีทรอยต์เมทัลซิตี้ (Detroit Metal City) การ์ตูนเกี่ยวกับวงร็อคเมทัล
พระบรมราชานุสรณ์ดอนเจดีย์

**พระบรมราชานุสรณ์ดอนเจดีย์ **  ตั้งอยู่ที่ ตำบลดอนเจดีย์ อำเภอดอนเจดีย์ จังหวัดสุพรรณบุรี ประกอบด้วยพระบรมราชานุสาวรีย์สมเด็จพระนเรศวรมหาราชทรงพระคชาธารออกศึก และองค์เจดีย์ยุทธหัตถี สมเด็จพระนเรศวรมหาราชทรงสร้างเจดีย์ขึ้นเพื่อเฉลิมฉลองชัยชนะในสงครามยุทธหัตถีที่ทรงมีต่อพระมหาอุปราชาแห่งพม่า เมื่อเดือนมกราคม พ.ศ. 2135 และในปี พ.ศ. 2495 กองทัพบกได้บูรณปฏิสังขรณ์องค์พระเจดีย์ขึ้นใหม่ โดยสร้างเป็นเจดีย์แบบลังกาทรงกลมใหญ่ สูง 66 เมตร ฐานกว้างด้านละ 36 เมตร ครอบพระเจดีย์องค์เดิมไว้ 

พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตรได้เสด็จไปประกอบพิธีบวงสรวงและเปิดพระบรมราชานุสรณ์ดอนเจดีย์เมื่อวันที่ 25 มกราคม พ.ศ. 2502 หลังจากนั้นรัฐบาลได้กำหนดให้วันกองทัพไทย ซึ่งตรงกับวันที่ 25 มกราคม ของทุกปี ต่อมาได้เปลี่ยนเป็นวันที่ 18 มกราคม ของทุกปี เป็นวันถวายราชสักการะพระบรมราชานุสรณ์ดอนเจดีย์ พร้อมกันนั้นทางจังหวัดได้จัดให้มีงานเฉลิมฉลองพระบรมราชานุสรณ์ดอนเจดีย์ทุกปี เลยจากเจดีย์ไปประมาณ 100 เมตร เป็นที่ตั้งของ พระตำหนักสมเด็จพระนเรศวรมหาราช ภายในมีพระบรมรูปของสมเด็จพระนเรศวรมหาราช และพระรูปพระสุพรรณกัลยา มีผู้นิยมไปสักการบูชาอยู่เสมอ ปัจจุบันทรงพระกรุณาโปรดเกล้าฯ ให้องคมนตรีเป็นผู้แทนพระองค์ไปวางพานพุ่มดอกไม้และพวงมาลาถวายราชสักการะเป็นประจำทุกปี

## ภาพ

ไฟล์:อนุสรณ์ดอนเจดีย์.jpg|พระบรมราชานุสรณ์ดอนเจดีย์
ไฟล์:ฐานอิฐด้านในดอนเจดีย์.jpg|ฐานอิฐด้านในเจดีย์


ดอนเจดีย์
ดอนเจดีย์
ดอนเจดีย์
ดอนเจดีย์
หมวดหมู่:สิ่งก่อสร้างในอำเภอดอนเจดีย์
หมวดหมู่:การพรรณนาทางวัฒนธรรมของสมเด็จพระนเรศวรมหาราช
หมวดหมู่:ผลงานศิลปะโดยศิลป พีระศรี
ดอนเจดีย์
หมวดหมู่:ก่อตั้งในประเทศไทยในปี พ.ศ. 2502
วัดสนามไชย (จังหวัดสุพรรณบุรี)

**วัดสนามไชย** ตั้งอยู่ หมู่ที่ 5 ตำบลสนามชัย อำเภอเมืองสุพรรณบุรี จังหวัดสุพรรณบุรี มีเนื้อที่ประมาณ 57 ไร่
ปี พ.ศ. 1706 สร้างเจดีย์ประธานขนาดใหญ่ 1 องค์ อุโบสถอยู่ทางทิศตะวันออก เจดีย์ประธานอยู่กลางและทิศตะวันตกมีกำแพงแก้วรายรอบ รวมทั้งเจดีย์ บริวาร ทรงสัณฐานเป็นเจดีย์ 16 เหลี่ยม ซ่อมแซมถึง 3 ในสมัย ตั้งแต่ ทวารวดี อู่ทอง และอยุธยา 

## ภายในเจดีย์
มีคูหาบรรจุอัฐิธาตุของทหารในสงคราม คราวหนึ่ง เจดีย์นี้จึงได้ชื่อว่า "เจดีย์ทหารนิรนาม" ปัจจุบันองค์เจดีย์และบริวารสถาน ได้รับการบูรณะจากกรมศิลปากร แล้วอาณา บริเวณขุดร่องน้ำ โดยรอบ
ก่อนปี พ.ศ. 1746 สร้างวัดสนามไชย  อยู่ริมแม่น้ำสุพรรณบุรีฝั่งตะวันออก จากพงศาวดารเหนือเล่าว่า พระเจ้า กาแต ทรงให้มอญน้องผู้เป็นญาติสร้างขึ้นพร้อมกับบูรณะวัดป่าเลไลยก์ สันนิษฐานว่า พบซากเจดีย์ขนาดใหญ่และกำแพงแก้วพร้อมเจดีย์บริวารเล็กๆทั้งสี่ทิศ
ปี พ.ศ. 2504กรมศิลปากร ขุดแต่งองค์เจดีย์ ภายในกลวง พบอัฐิธาตุป่นปนกับเถ้าถ่านจำนวนมากบรรจุไว้ในองค์เจดีย์ นักโบราณคดี ให้ข้อสันนิษฐานและคำอธิบายว่า เจดีย์วัดสนามไชย เป็นเจดีย์ 16 เหลี่ยม กว้างด้านละ 48 เมตร ยาวด้านละ 62 เมตร สันนิษฐานจากศิลปะการก่อสร้างว่ามีการสร้างซ้อนกันอย่างน้อย 2 สมัย ตั้งแต่สมัยทวารวดี - สมัยอู่ทอง (คือช่วงปลายทวารวดีต่อสมัยอยุธยา) และ สมัยอยุธยา

## อ้างอิง

สนามชัย
หมวดหมู่:อนุสาวรีย์ในประเทศไทย
หมวดหมู่:อนุสาวรีย์ทหาร
หมวดหมู่:อนุสาวรีย์และอนุสรณ์สถานสงคราม
หมวดหมู่:โบราณสถานในจังหวัดสุพรรณบุรี
ศาลหลักเมืองสุพรรณบุรี

thumb|ศาลหลักเมืองสุพรรณบุรี
thumb|เทวรูปหลักเมือง
**ศาลหลักเมืองสุพรรณบุรี** ตั้งอยู่ในเขตเมืองโบราณสุพรรณบุรี ถนนมาลัยแมน ตำบลรั้วใหญ่ อำเภอเมืองสุพรรณบุรี จังหวัดสุพรรณบุรี  

ศาลหลักเมืองสุพรรณบุรี สร้างขึ้นสมัยกรุงศรีอยุธยา โดยแต่เดิมน่าจะเป็นอาคารทรงไทย ภายในประดิษฐานเทวรูปพระนารายณ์สององค์คู่กัน สลักจากหินสีเขียว สวมหมวกทรงกระบอกศิลปกรรมสมัยลพบุรี 

* พ.ศ. 2435 สมเด็จพระเจ้าบรมวงศ์เธอ กรมพระยาดำรงราชานุภาพ ได้เสด็จมาตรวจราชการหัวเมืองสุพรรณบุรี และมาทอดพระเนตรศาลหลักเมืองแห่งนี้ด้วย 
* พ.ศ. 2447 พระบาทสมเด็จพระจุลจอมเกล้าเจ้าอยู่หัว ได้พระราชทานพระราชทรัพย์ส่วนพระองค์ซ่อมสร้างบริเวณศาลเพิ่มเติม 
* พ.ศ. 2480 สร้างกำแพงล้อมเขตเป็นรูปสี่เหลี่ยม มีประตูเข้าด้านหน้า มีศาลาพักคนบูชา 
* พ.ศ. 2507 คณะกรรมการศาลเจ้าพ่อหลักเมืองได้ปรับปรุงซ่อมแซมศาลหลักเมืองใหม่ และยังคงรูปแบบอาคารซึ่งเป็นอาคารทรงไทยไว้ภายในอาคารทรงตึกซึ่งเป็นสถาปัตยกรรมแบบจีนอีกด้วย หลังจากนั้นก็มีการซ่อมแซมก่อสร้างเรื่อยมาจนปัจจุบัน
* พ.ศ. 2478 กรมศิลปากรได้ ประกาศ ขึ้นทะเบียนศาลเจ้าพ่อหลักเมืองสุพรรณบุรี    ในราชกิจจานุเบกษา เล่ม 52 ตอนที่ 75 วันที่ 8 มีนาคม  พ.ศ. 2478

สุพรรณบุรี
หมวดหมู่:โบราณสถานในจังหวัดสุพรรณบุรี
หมวดหมู่:ศาสนสถานในอำเภอเมืองสุพรรณบุรี
วัดท่ากระดาน

**วัดท่ากระดาน** ตั้งอยู่ใน ตำบลท่ากระดาน อำเภอศรีสวัสดิ์ จังหวัดกาญจนบุรี ปัจจุบัน เป็นวัดร้าง เป็นสถานที่อยู่บริเวณหน้าถ้ำทางตอนเหนือของเมืองท่ากระดานเก่าขึ้นไปตามลำน้ำ ซึ่งเดิมเป็นวัดเก่าแก่ เนื่องจากมีศาสนวัตถุที่ปรักหักพังและพระเจดีย์เป็นจำนวนมาก และจากวัตถุโบราณที่พบ เช่น บาตรขนาดเขื่อง เตาดินเก่าๆหลายเตา ที่สำคัญ คือ ปรากฏมีสนิมแดงตกอยู่เรี่ยราดบริเวณเตาและพบพระท่ากระดานทุกๆพิมพ์อีกด้วย เป็นแหล่งสร้างพระท่ากระดาน เมืองท่ากระดานมีวัดสำคัญ 3 วัดคือ วัดเหนือ (วัดบน) วัดกลาง (ปัจจุบันชื่อ วัดท่ากระดาน) และวัดล่าง

"วัดท่ากระดาน หรือ วัดกลาง" อันเป็นวัดสำคัญ 1 ใน 3 วัดของ "เมืองท่ากระดาน" เมืองเก่าแก่เมืองเดียวริมแม่น้ำแควใหญ่ที่มีความสำคัญในสมัยกรุงศรีอยุธยาเคียงคู่กับเมืองกาญจนบุรีเก่า และเมืองไทรโยค คือเป็นเมืองที่มีเจ้าปกครอง อีกทั้งเป็นเมืองหน้าด่านที่ต้องสู้รบกับกองทัพพม่าที่ยกทัพเข้ามาทางด่านเจดีย์สามองค์ในทุกคราว แต่ปัจจุบันลักษณะสภาพทางภูมิศาสตร์ จึงถูกยุบเป็นกิ่งอำเภอเมื่อ พ.ศ. 2438 และลดฐานะเป็นหมู่บ้านชื่อ "บ้านท่ากระดาน" ปัจจุบันเป็นที่ตั้งของสถานศึกษา โรงเรียนชุมชนท่ากระดาน และตำบล อยู่ในเขตการปกครองของอำเภอศรีสวัสดิ์ จังหวัดกาญจนบุรี

พ.ศ. 2495 ได้มีการขุดค้นหาโบราณวัตถุกันเป็นการใหญ่และได้พบพระพิมพ์เนื้อตะกั่วสนิมแดงที่วัดทั้งสามเป็นจำนวนมาก โดยเฉพาะที่วัดกลาง ซึ่งเรียกชื่อเต็มว่า "วัดท่ากระดาน" นั้น ได้ปรากฏพระพิมพ์เนื้อตะกั่วสนิมแดงที่สนิมแดงงามจัดและปิดทองมาแต่ในกรุทุกองค์ กอปรกับวัดนี้ตั้งอยู่ในส่วนกลางของเมืองท่ากระดานเก่าพอดี ชาวบ้านจึงเห็นเหมาะสมที่จะเรียกพระพิมพ์นี้ตามชื่อวัดว่า "พระท่ากระดาน"

พระท่ากระดาน มีพุทธลักษณะเค้าพระพักตร์เคร่งขรึมน่าเกรงขาม แข้งเป็นสัน และพระหนุแหลมยื่นออกมา ลักษณะเหมือน "พระอู่ทองหน้าแก่ อันเป็นพุทธศิลปะสมัยลพบุรี และด้วยอายุการสร้างเกินกว่า 500 ปี พระท่ากระดานส่วนมากจึงเกิด สนิมไข และสนิมแดง ขึ้นคลุมอย่างหนาแน่นและส่วนใหญ่จะลงรักปิดทองมาแต่เดิม ดังนั้นข้อพิจารณาเบื้องต้นในการศึกษา "พระท่ากระดาน" ก็คือ สภาพสนิมไข สนิมแดง และรักเก่า ทองเก่า

## อ้างอิง

* พระท่ากระดาน 

หมวดหมู่:วัดในจังหวัดกาญจนบุรี
หมวดหมู่:สิ่งก่อสร้างในสมัยกรุงศรีอยุธยา
หมวดหมู่:สิ่งก่อสร้างในอำเภอศรีสวัสดิ์
พระธาตุจอมเพชร

thumb|250px|พระธาตุจอมเพชร และหมู่พระที่นั่ง

**พระธาตุจอมเพชร** เป็นพระเจดีย์ทรงลังกาสีขาวประดิษฐานอยู่ ณ "อุทยานประวัติศาสตร์พระนครคีรี" มีอายุเก่าแก่ สร้างมานานก่อนที่จะสร้างพระราชวังพระนครคีรี ในสมัยต่อมาพระบาทสมเด็จพระจอมเกล้าเจ้าอยู่หัวโปรดเกล้าฯ ให้ซ่อมแซมและเสริมให้สูงขึ้น แล้วบรรจุพระบรมสารีริกธาตุไว้ภายใน แล้วพระราชทานชื่อว่า "พระธาตุจอมเพชร" 

## ลักษณะ

เป็นเจดีย์เก่าทรงลังกา ลักษณะภายในฐานกลวงเป็นหอกลมกลางฐานตรงกลางมีเสาใหญ่รับน้ำหนักองค์พระเจดีย์ รอบพระเจดีย์มีทางเข้าไปยังหอกลมสี่ทางด้วยกัน องค์เจดีย์สร้างบนภูเขาสูง 92 เมตร มีความสูงจากฐานเจดีย์ 40 เมตร 

## การก่อสร้าง

ในครั้งนั้นสมเด็จเจ้าพระยาบรมมหาศรีสุริยวงศ์ (ช่วง บุนนาค) เป็นแม่กองในการก่อสร้าง และเมื่อสำเร็จแล้วโปรดเกล้า" พระราชทานนามว่า "พระราชวังพระนครคีรี" ส่วนเขาลูกนี้ก็พระราชทานชื่อให้ใหม่ว่า "เขามหาสวรรค์" เขามหาสมณะหรือเขามหาสวรรค์นี้มีทั้งหมด 3 ยอด ยอดซึ่งเป็นที่ตั้งพระราชวังคือยอดทางทิศตะวันตกของเมืองเพชรบุรี ส่วนยอดกลางนั้นเป็นที่ตั้งของ พระธาตุจอมเพชร อีกยอดหนึ่งที่อยู่ทางด้านทิศตะวันออกของเมืองเพชรบุรี เป็นที่ตั้งของวัดพระแก้วน้อย 
 
"เขามหาสวรรค์" หรือ "เขาวัง" อันเป็นชื่อที่ชาวเมืองเพชรบุรีคุ้นเคยกันดีนั้น เดิมมีชื่อ "เขาคีรี" เมื่อมีผู้สร้างวัดขึ้นที่ไหล่เขาแห่งนี้ในสมัยกรุงศรีอยุธยา และตั้งชื่อวัดว่า "มหาสมณะ" จึงเรียกเขาลูกนี้ตามชื่อของวัดที่สร้างขึ้นใหม่ 

ต่อมาพระจอมเกล้าเจ้าอยู่หัวได้เสด็จฯ มาที่เมืองเพชรบุรี และทรงพอพระราชหฤทัยมากกับบรรยากาศของธรรมชาติบนเขาแห่งนี้ จึงโปรดเกล้าฯ ให้สร้างพระราชวังขึ้น เพื่อเป็นที่สำหรับแปรพระราชฐานมาประทับพักผ่อน

จอมเพชร
หมวดหมู่:โบราณสถานในจังหวัดเพชรบุรี
หมวดหมู่:ศาสนสถานในจังหวัดเพชรบุรี
หมวดหมู่:ศาสนาพุทธในจังหวัดเพชรบุรี
หมวดหมู่:สิ่งก่อสร้างในอำเภอเมืองเพชรบุรี
ทูเอกส์

**ทูเอกส์** (, สองเอก) อัลบั้มเต็มชุดแรกและชุดเดียวภายใต้สังกัด เบเกอรี่ มิวสิก อัลบั้มชุดนี้นับว่าเป็นอัลบั้มที่สมบูรณ์แบบที่สุดของวง เป็นอัลบั้มที่แสดงทักษะทางด้านนดนตรีมากที่สุด แต่ทางด้านยอดขายกลับไม่ประสบความสำเร็จนัก

## ปก

ออกแบบโดย อนิรุทธ วัณณรถ

นางแบบ คาร่า พลสิทธิ์

## รายชื่อเพลง

# พสุธากัมปนาถ
# กรองทอง
# เสพสมบ่มิสม
# หญิงสาว
# อกหักเพราะรักแป๋ว
# ชมพูภูคา
# หมู
# อ้อยหวาน
# ฟัก
# หวานเย็น

## รายละเอียดเพลง
**กรองทอง** เป็นเพลงที่แต่งขึ้นจากเรื่องจริง ที่มีอาจารย์สอนภาษาอังกฤษชื่อ กรองทอง มีความรักกับนักเรียนหนุ่มหน้าตาดี จนเป็นเรื่องที่รู้กันทั่วในโรงเรียนแห่งหนึ่ง
**อ้อยหวาน** หรือ "ปูน้อย" ที่เอ่ยถึงในเพลงนี้ แต่งให้แก่การเสียชีวิตไปของชายหนุ่มสติไม่สมประกอบคนหนึ่งที่มักป้วนเปี้ยนอยู่แถวจุฬาลงกรณ์ 

หมวดหมู่:อัลบั้มเพลงของซีเปีย
หมวดหมู่:อัลบั้มเพลงในปี พ.ศ. 2538
วอน (สกุลเงินเกาหลีใต้)

**วอนเกาหลีใต้** (สัญลักษณ์: **₩**; รหัส: **KRW**; ) เป็นสกุลเงินของประเทศเกาหลีใต้ หนึ่งวอนแบ่งออกได้เป็น 100 จอน แต่ทว่าจอนไม่ได้ใช้ในการแลกเปลี่ยนในชีวิตประจำวันแล้ว และพบได้เฉพาะในอัตราแลกเปลี่ยนเงินต่างชาติ สกุลเงินในปัจจุบันตีพิมพ์โดยธนาคารแห่งประเทศเกาหลีในกรุงโซล

## รายละเอียด
ธนบัตรของเกาหลีใต้จะมี 4 ชนิดคือ 
# ธนบัตร จำนวน 1,000  วอน (₩1,000)
# ธนบัตร จำนวน 5,000  วอน (₩5,000)
# ธนบัตร จำนวน 10,000 วอน (₩10,000)
# ธนบัตร จำนวน 50,000 วอน (₩50,000)
เหรียญของเกาหลีใต้จะมี 6 ชนิดคือ
# เหรียญจำนวน 1    วอน      (₩1)
# เหรียญจำนวน 5    วอน      (₩5)
# เหรียญจำนวน 10   วอน      (₩10)
# เหรียญจำนวน 50   วอน      (₩50)
# เหรียญจำนวน 100  วอน      (₩100)
# เหรียญจำนวน 500  วอน      (₩500)

## อ้างอิง

## แหล่งข้อมูลอื่น

* 
* 
* 
* 
* 
* 
* New South Korean won banknotes, information page of BOK's new notes
* Pronunciation of Won at freedictionary.com
* 

หมวดหมู่:สกุลเงินเอเชีย
หมวดหมู่:เศรษฐกิจของประเทศเกาหลีใต้
หมวดหมู่:การพรรณนาทางวัฒนธรรมของอี ซุน-ชิน
ไม่ต้องใส่ถุง

**ไม่ต้องใส่ถุง** เป็นอัลบั้มเต็มชุดสุดท้ายของ ซีเปีย หลังจากที่ห่างหายไปนานเนื่องจากสภาวะเศรษฐกิจฟองสบู่แตก ในการกลับมาครั้งนี้ทางวงได้ออกอัลบั้มกับค่ายอินดี้คาเฟ่ พร้อมกับเพลงฮิต "อยากอยู่กับเธอทั้งคืน" ที่ได้ พิจิกา จิตตะปุตตะ มาร่วมร้องด้วย จนภายหลังกลายมาเป็น ดูบาดู ในที่สุด

## ปก
ปกเป็นรูปถุงยางอนามัยชนิดใบตองวางบนกระดาษทิชชู่เข้ากับเนื้อหาในเพลง "ไม่ต้องใส่ถุง" นับว่าเป็นปกที่สื่อตรงไปตรงมาเป็นอย่างมาก ซึ่งแอบล้อเลียนปก Made In Thailand ของ คาราบาว อีกด้วย

## รายชื่อเพลง

# ไม่ต้องใส่ถุง
# ไข่หงส์
# เฮีย
# นม
# ประเทศเทย
# ไอ้หมีควาย
# ลูกเกด เฮเลน
# 55
# อยากอยู่กับเธอทั้งคืน (Feat. พิจิกา จิตตะปุตตะ)

ม
ม
เล็ก ชิ้น สด (ซีเปีย)

**เล็ก ชิ้น สด** อัลบั้มบันทึกการแสดงสดจากงาน เล็ก ชิ้น สด Sepia ไม่เชื่ออย่าตุ๊ดตู่ ที่โรงงานยาสูบเก่า เมื่อวันที่ 27 พฤษภาคม พ.ศ. 2544 จัดโดยสถานนีวิทยุ Fat Radio FM 104.5 MHz
thumb|left|โปสเตอร์งาน
## รายชื่อเพลง

# ไอ้หมีควาย
# เฮีย
# Dead God
# ห้องน้ำ (Ideaจากแฟนเพลง)
# อกหักเพราะรักแป๋ว
# เสพสมบ่มิสม
# ประเทศเทย
# เกลียดตุ๊ด (Dance)
# หวานเย็น
# อยากอยู่กับเธอทั้งคืน
# 55
# ไม่ต้องใส่ถุง
# นม
# ไข่หงษ์
# เกลียดตุ๊ด (Encore)

หมวดหมู่:อัลบั้มเพลงของซีเปีย
หมวดหมู่:อัลบั้มเพลงในปี พ.ศ. 2544
โรงเรียนอาลาวียะห์วิทยา

**โรงเรียนอาลาวียะห์วิทยา** เป็นโรงเรียนเอกชนสอนศาสนาอิสลาม ตั้งอยู่ในจังหวัดยะลา

อาลาวียะห์วิทยา
ซีเปียแอนด์โอโมเดลลิงไลฟ์คอนเสิร์ต

***ซีเปียแอนด์โอโมเดลลิงไลฟ์คอนเสิร์ต*** () เป็นอัลบั้มบันทึกการแสดงสดจากงานไฮเนเกนแฟตเฟสติวอล () ณ ห้างสรรพสินค้า อิมพิเรียล ลาดพร้าว เมื่อวันที่ 3 พฤศจิกายน พ.ศ. 2545 การแสดงสดครั้งนี้เป็นการแสดงสดครั้งสุดท้ายของ ซีเปีย ก่อนที่พวกเขาจะแยกย้ายกันไป เจษฎา สุขทรามร ได้ร่วมกับ พิจิกา จิตตะปุตตะ จนกลายมาเป็น ดูบาดู
## รายชื่อเพลง

# พี่ปีสองรักน้องปีหนึ่ง
# ขาว
# บินลาเดน
# ปู๊น ปู๊น
# A Bug's Live
# คืนวันศุกร์
# 8664880
# อยากอยู่กับเธอทั้งคืน
# Dead God
# มันอยู่สุราษฎร์
# เกลียดตุ๊ด
# นม
# ไข่หงษ์

หมวดหมู่:อัลบั้มเพลงของซีเปีย
หมวดหมู่:อัลบั้มเพลงในปี พ.ศ. 2546
เดอะเลดีออร์นแอนด์ทูเอกส์

**เดอะเลดีออร์นแอนด์ทูเอกส์** () เป็นคอนเสิร์ตส่งท้ายปีจากเบเกอรี่มิวสิก ประกอบด้วยวงซีเปีย และอรอรีย์ เมื่อวันที่ 25 พฤศจิกายน พ.ศ. 2538 ณ เอ็มบีเค ฮอล์

## รายชื่อเพลง

# Jingle Bakery On The Rock 1996 I
# Jingle Bakery On The Rock 1996 II
# Jingle Bakery Rocking New Year
# Ornaree / Interlude
# ไกล (Radio Concert Version)
# แล้วเธอ (Louder Version)
# Sepia / Interlude
# ฟัก (Sensor Version For Radio)
# เกลียดตุ๊ด (Tootsie Version)

หมวดหมู่:อัลบั้มเพลงของซีเปีย
หมวดหมู่:อัลบั้มเพลงในปี พ.ศ. 2538
อักษรกืออึซ

thumb|right|200px|อักษรกืออึซ
**อักษรกืออึซ** (Ge'ez) หรือ **อักษรเอธิโอเปีย** พัฒนามาจากอักษรซาบาเอียน จารึกอักษรนี้ พบครั้งแรกเมื่อพ.ศ. 43 โดยเริ่มแรกมีแต่พยัญชนะ เริ่มมีสระเมื่อประมาณพ.ศ. 1900 ในรัชกาลของกษัตริย์อีซานา

## ลักษณะ
เขียนจากซ้ายไปขวา แนวนอน เครื่องหมายแต่ละตัว แสดงเสียงสระประสมกับพยัญชนะ เครื่องหมายพื้นฐาน มีวิธีใช้หลายวิธี เพื่อแสดงเสียงสระต่างๆ ไม่มีระบบถ่ายเสียงเป็นอักษรโรมันที่แน่นอน 

## ใช้เขียน
* ภาษากืออึซ ภาษาคลาสสิกของชุมชนชาวคริสต์และชาวยิว ในเอธิโอเปีย ใช้ในทางศาสนา 
* ภาษาอามารา ภาษาประจำชาติของเอธิโอเปีย มีผู้พูด 27 ล้านคน ส่วนใหญ่อยู่ทางภาคกลางตอนเหนือ และมีผู้พูดภาษานี้ในอียิปต์ อิสราเอล และสวีเดน 
* ภาษาอัฟกัน โอโรโม เป็นภาษาตระกูลคูซิติก มีผู้พูด 17 ล้านคนในเอธิโอเปีย เคนยา โซมาเลีย และอียิปต์ เขียนด้วยอักษรละติน ตั้งแต่พ.ศ. 2534 
* ภาษาทือกรึญญา เป็นภาษาตระกูลเซมิติก มีผู้พูด 6.9 ล้านคน ในเอริเทรีย เอธิโอเปีย และอิสราเอล 
* ภาษาบิเล็นหรือบลิน เป็นภาษาตระกูลคูซิติก มีผู้พูด 70,000 คน ในเอริเทรีย 
* ภาษาเมเอ็น เป็นภาษาตระกูลนีโล-ซาฮารัน มีผู้พูด 56,600 คน ในเอธิโอเปีย

## ยูนิโคด

## แหล่งข้อมูลอื่น
* รูปและการออกเสียงของอักษรกืออึซ (omniglot.com) 

อเธิโอเปีย
อักษรตักบันวา

**อักษรตักบันวา** เป็นหนึ่งในอักษรพื้นเมืองของฟิลิปปินส์ที่ใช้โดยชาวตักบันวาและชาวปาลาวัน

## ต้นกำเนิด
มีการใช้งานอักษรตักบันวาในฟิลิปปินส์จนถึงคริสต์ศตวรรษที่ 17 มีความใกล้ชิดกับอักษรไบบายิน คาดว่ามาจากอักษรกวิของชวา บาหลี และสุมาตรา ซึ่งพัฒนามาจากอักษรปัลลวะ หนึ่งในอักษรของอินเดียใต้ ที่มาจากอักษรพราหมีอีกทอดหนึ่ง

## ลักษณะ
อักษรตักบันวาเป็นอักษรพยางค์ที่พยัญชนะแต่ละตัวมีเสียงอะ (/a/) เป็นพื้นเสียง ส่วนสระอื่นระบุด้วยเครื่องหมายเสริมสัทอักษรข้างบน (สำหรับ /i/) หรือข้างล่าง (สำหรับ /u/) พยัญชนะ สระต้นพยางค์เป็นอักษรเดี่ยว พยางค์ที่มีพยัญชนะอยู่ด้านหลังจะไม่เขียนพยัญชนะท้าย อักษรตักบันวามีความแตกต่างจากอักษรไบบายินที่รูปร่างของบางตัวอักษร โดยเฉพาะอักษร ‹k› และ ‹w›

ปกติเขียนบนไม้ไผ่ในแนวตั้ง จากล่างขึ้นบน และจากซ้ายไปขวา ส่วนในแนวนอนอ่านจากซ้ายไปขวา





### สระ

### พยัญชนะ

อักษรตักบันวามีเครื่องหมายวรรคตอนแบบเดี่ยว () และแบบคู่ ()

## ยูนิโคด

## อ้างอิง

## แหล่งข้อมูลอื่น
*Tagbanwa font

ตักบันวา
หมวดหมู่:อักษรในตระกูลอักษรพราหมี
อักษรฮานูโนโอ

**อักษรฮานูโนโอ** (Hanunó'o) หรืออักษรมังยัน ใช้ในฟิลิปปินส์เมื่อราวพ.ศ. 2200 คาดว่ามาจากอักษรกวิ ของชวา บาหลี และสุมาตรา ซึ่งพัฒนามาจากอักษรปัลวะของอินเดียใต้ ที่มาจากอักษรพราหมีอีกทอดหนึ่ง

## ลักษณะ
ปกติเขียนบนไม้ไผ่ในแนวตั้ง จากล่างขึ้นบน และจากซ้ายไปขวา

## ใช้เขียน
* ภาษาฮานูโนโอ เป็นภาษาตระกูลออสโตรนีเซีย มีผู้พูดอยู่ทางตอนใต้ของเกาะมินโดโร ฟิลิปปินส์ ราว 10,000 – 12,000 คน

## ยูนิโคด

## อ้างอิง
*  รูปและการออกเสียงของอักษรฮานูโนโอ (omniglot.com)

ฮานูโนโอ
หมวดหมู่:อักษรในตระกูลอักษรพราหมี